Ehdotus NEUVOSTON PÄÄTÖS Euroopan kehitysrahaston rahoittamiseksi suoritettavista jäsenvaltioiden rahoitusosuuksista sekä rahoitusosuuden enimmäismäärästä vuonna 2016, määrästä vuonna 2015 ja ensimmäisestä maksuerästä vuonna 2015 /* COM/2014/0645 final - 2014/0298 (NLE) */





PERUSTELUT Sisäisessä sopimuksessa ja kymmenenteen Euroopan kehitysrahastoon sovellettavasta varainhoitoasetusta annetussa neuvoston asetuksessa (EY) N:o 215/2008, jäljempänä ’10. EKR’, vahvistetaan menettely jäsenvaltioiden EKR:n rahoittamiseksi suorittamien rahoitusosuuksien maksupyynnöille. Kymmenettä EKR:a koskevan varainhoitoasetuksen 57 artiklan 3 kohdan mukaisesti tähän ehdotukseen sisältyy: – jäsenvaltioiden rahoitusosuuksien enimmäismäärä varainhoitovuonna 2016; – rahoitusosuuksien määrä varainhoitovuonna 2015; – varainhoitovuoden 2015 rahoitusosuuden ensimmäisen erän määrä. Kymmenettä EKR:a koskevan varainhoitoasetuksen 57 artiklan 7 kohdan mukaisesti ehdotuksessa yksilöidään komission hallinnoima määrä ja Euroopan investointipankin (EIP) hallinnoima määrä erikseen. EIP on kymmenennen EKR:n varainhoitoasetuksen 145 artiklan mukaisesti toimittanut komissiolle ajantasaistetut ennakkoarviot hallinnoimiaan välineitä koskevista maksusitoumuksista ja maksuista. EKR:n varainhoitoasetuksen 58 artiklan 2 kohdan mukaan rahoitusosuuksien maksupyynnöissä olisi käytettävä ensin aiemmista EKR:ista käytettävissä olevat määrät aikajärjestyksessä. Tämän ehdotuksen maksupyynnöissä on näin ollen kyse kymmenennen EKR:n määristä sekä EIP:n (ensimmäinen kymmenettä EKR:a koskeva maksupyyntö) että komission osalta. Varainhoitoasetuksen 57 artiklan 3 kohdan mukaisesti neuvoston olisi päätettävä tästä ehdotuksesta viimeistään 15. marraskuuta 2014, ja jäsenvaltioiden olisi maksettava rahoitusosuuksien ensimmäinen erä viimeistään 21. tammikuuta 2015. Kymmenennen EKR:n varainhoitoasetuksen 60 artiklan 1 kohdassa säädetään, että jos jäsenvaltio ei suorita rahoitusosuutensa eriä määräajassa, maksamattomalta määrältä peritään korko. Koronmaksua koskevista yksityiskohdista säädetään samassa artiklassa. 2014/0298 (NLE) Ehdotus NEUVOSTON PÄÄTÖS Euroopan kehitysrahaston rahoittamiseksi suoritettavista jäsenvaltioiden rahoitusosuuksista sekä rahoitusosuuden enimmäismäärästä vuonna 2016, määrästä vuonna 2015 ja ensimmäisestä maksuerästä vuonna 2015 EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen, ottaa huomioon neuvostossa kokoontuneiden jäsenvaltioiden hallitusten edustajien sisäisen sopimuksen vuosia 2008–2013 koskevaan monivuotiseen rahoituskehykseen perustuvan yhteisön avun rahoituksesta AKT–EY-kumppanuussopimuksen mukaisesti sekä rahoitustuen myöntämisestä EY:n perustamissopimuksen neljännessä osassa tarkoitetuille merentakaisille maille ja alueille[1], jäljempänä ’sisäinen sopimus’, ja erityisesti sen 7 artiklan, ottaa huomioon kymmenenteen Euroopan kehitysrahastoon sovellettavasta varainhoitoasetuksesta 18 päivänä helmikuuta 2008 annetun neuvoston asetuksen (EY) N:o 215/2008[2], jäljempänä ’kymmenettä EKR:a koskeva varainhoitoasetus’, sellaisena kuin se on viimeksi muutettuna 11 päivänä huhtikuuta 2011[3], ja erityisesti sen 57 artiklan 5 kohdan, ottaa huomioon Euroopan komission ehdotuksen, sekä katsoo seuraavaa: (1) Kymmenettä EKR:ää koskevan varainhoitoasetuksen 57–61 artiklassa säädetyn menettelyn mukaisesti komissio esittää 15 päivään lokakuuta mennessä ehdotuksen, johon sisältyy a) jäsenvaltioiden Euroopan kehitysrahastoon (EKR) suorittamien rahoitusosuuksien vuotuinen enimmäismäärä varainhoitovuoden 2016 osalta, b) rahoitusosuuden määrä varainhoitovuoden 2015 osalta ja c) varainhoitovuoden 2015 rahoitusosuuden ensimmäisen erän määrä. (2) Euroopan investointipankki on toimittanut kymmenettä EKR:a koskevan varainhoitoasetuksen 145 artiklan ensimmäisen kohdan mukaisesti komissiolle ajantasaistetut ennakkoarviot hallinnoimiaan välineitä koskevista maksusitoumuksista ja maksuista. (3) Kymmenennen EKR:n varainhoitoasetuksen 58 artiklan 2 kohdan mukaisesti rahoitusosuuksien maksupyynnöissä käytetään ensin aiemmille EKR:ille vahvistetut määrät. Tästä syystä olisi esitettävä kymmenettä EKR:ää koskeva maksupyyntö. (4) Neuvosto hyväksyi 7 päivänä marraskuuta 2013 komission ehdotuksesta[4] päätöksen, jossa vahvistetaan jäsenvaltioiden vuonna 2015 suorittamien EKR:n rahoitusosuuksien enimmäismäärästä komission osuudeksi 3 300 000 000 euroa ja EIP:n osuudeksi 300 000 000 euroa, ON HYVÄKSYNYT TÄMÄN PÄÄTÖKSEN: 1 artikla Jäsenvaltioiden EKR:oon suorittamien rahoitusosuuksien vuotuinen enimmäismäärä on varainhoitovuonna 2016 komission osalta 3 350 000 000 euroa ja Euroopan investointipankin osalta 250 000 000 euroa. 2 artikla Jäsenvaltioiden EKR:oon suorittamien rahoitusosuuksien vuotuinen määrä varainhoitovuonna 2015 pysyy muuttumattomana ja on 3°600°000°000 euroa. Se jaetaan siten, että komission osuus on 3 400 000 000 euroa ja Euroopan investointipankin osuus on 200 000 000 euroa. 3 artikla Vuoden 2015 EKR-rahoitusosuuksien ensimmäiset erät, jotka jäsenvaltioiden on suoritettava komissiolle ja EIP:lle, esitetään liitteenä olevassa taulukossa. 4 artikla Tämä päätös on osoitettu jäsenvaltioille. Tehty Brysselissä Neuvoston puolesta Puheenjohtaja [1] EUVL L 247, 9.9.2006, s. 32. [2] EUVL L 78, 19.3.2008, s. 1. [3] EUVL L 102, 16.4.2011, s. 1. [4] Asiak. 15699/13. LIITE asiakirjaan Ehdotus NEUVOSTON PÄÄTÖS Euroopan kehitysrahaston rahoittamiseksi suoritettavista jäsenvaltioiden rahoitusosuuksista sekä rahoitusosuuden enimmäismäärästä vuonna 2016, määrästä vuonna 2015 ja ensimmäisestä maksuerästä vuonna 2015 EKR-rahoitusosuuksien ensimmäinen maksuerä vuonna 2015 (euroina) || || || || JÄSENVALTIO || Osuus 10. EKR:stä % || 1. erä Maksun saaja || Maksun saaja || Yhteensä EIP || komissio 10. EKR || 10. EKR ITÄVALTA || 2,41 || 1 205 000,00 || 36 150 000,00 || 37 355 000,00 BELGIA || 3,53 || 1 765 000,00 || 52 950 000,00 || 54 715 000,00 BULGARIA || 0,14 || 70 000,00 || 2 100 000,00 || 2 170 000,00 KYPROS || 0,09 || 45 000,00 || 1 350 000,00 || 1 395 000,00 TŠEKKI || 0,51 || 255 000,00 || 7 650 000,00 || 7 905 000,00 TANSKA || 2,00 || 1 000 000,00 || 30 000 000,00 || 31 000 000,00 VIRO || 0,05 || 25 000,00 || 750 000,00 || 775 000,00 SUOMI || 1,47 || 735 000,00 || 22 050 000,00 || 22 785 000,00 RANSKA || 19,55 || 9 775 000,00 || 293 250 000,00 || 303 025 000,00 SAKSA || 20,50 || 10 250 000,00 || 307 500 000,00 || 317 750 000,00 KREIKKA || 1,47 || 735 000,00 || 22 050 000,00 || 22 785 000,00 UNKARI || 0,55 || 275 000,00 || 8 250 000,00 || 8 525 000,00 IRLANTI || 0,91 || 455 000,00 || 13 650 000,00 || 14 105 000,00 ITALIA || 12,86 || 6 430 000,00 || 192 900 000,00 || 199 330 000,00 LATVIA || 0,07 || 35 000,00 || 1 050 000,00 || 1 085 000,00 LIETTUA || 0,12 || 60 000,00 || 1 800 000,00 || 1 860 000,00 LUXEMBURG || 0,27 || 135 000,00 || 4 050 000,00 || 4 185 000,00 ΜΑLTA || 0,03 || 15 000,00 || 450 000,00 || 465 000,00 ALANKOMAAT || 4,85 || 2 425 000,00 || 72 750 000,00 || 75 175 000,00 PUOLA || 1,30 || 650 000,00 || 19 500 000,00 || 20 150 000,00 PORTUGALI || 1,15 || 575 000,00 || 17 250 000,00 || 17 825 000,00 ROMANIA || 0,37 || 185 000,00 || 5 550 000,00 || 5 735 000,00 SLOVAKIA || 0,21 || 105 000,00 || 3 150 000,00 || 3 255 000,00 SLOVENIA || 0,18 || 90 000,00 || 2 700 000,00 || 2 790 000,00 ESPANJA || 7,85 || 3 925 000,00 || 117 750 000,00 || 121 675 000,00 RUOTSI || 2,74 || 1 370 000,00 || 41 100 000,00 || 42 470 000,00 YHDISTYNYT KUNINGASKUNTA || 14,82 || 7 410 000,00 || 222 300 000,00 || 229 710 000,00 EU-27 YHTEENSÄ || 100,00 || 50 000 000,00 || 1 500 000 000,00 || 1 550 000 000,00